OzLabs/hebrew-wiki-articles huggingface dataset:
ציריך (קנטון)

ציריך (בגרמנית: Zürich, ) הוא קנטון של שווייץ. הוא ממוקם בצפון-מזרח שווייץ. אוכלוסייתו מונה כ-1.5 מיליון תושבים (נכון ל־2019). ובירת הקנטון, שנושאת גם את שמו, היא ציריך. השפה הרשמית בקנטון היא גרמנית, אך תושבי הקנטון מדברים ניב של גרמנית שווייצרית שנקרא "גרמנית של ציריך".

==גאוגרפיה==
קנטון ציריך ממוקם צפונית להרי האלפים. הקנטונים השכנים לו הם שפהאוזן בצפון, ארגאו במערב, הקנטונים צוג ושוויץ בדרום והקנטונים תורגאו וסנט גלן במזרח. רוב אגם ציריך נמצא בתחומי הקנטון.

שטח הקנטון הוא 1,729 קמ"ר. כ-80% מהשטח נחשב טוב לעיבוד חקלאי. חלקם של היערות הוא 505 קמ"ר ושל האגמים 73 קמ"ר.

אפיקים נמצאים ברוב שטח הקנטון לכיוון נהר הריין בצפון הקנטון. דרום-מערב ודרום-מזרח הקנטון הם אזורים הרריים. עמק הנהר לינת מוביל לאגם ציריך וממשיך לנהר לימאט.

==היסטוריה==
קנטון ציריך מחזיק בשטחים שהושגו על ידי הבירה ציריך לאחר שנהפך ליחידה אוטונומית באימפריה הרומית הקדושה ב-1218 ובעיקר לאחר מהפכת הגילדות ב-1336. ציריך הצטרף לאיחוד השווייצרי ב-1351. החלק התחתון של הקנטון נוסף לשטחי ציריך ב-1362. ציריך כבש ואיבד את טוגנבורג בסביבות שנת 1440, מלחמת ציריך הישנה. החלקים הצפוניים לנהר הריין הגיעו לקנטון לאחר שרכשה העיר ציריך את וינטרטור מבית הבסבורג ב-1468. חלקו המערבי של הקנטון קיבל עצמאות כקנטון ארגאו ב-1803. חוקת הקנטון נוצרה ב-1869.

==פוליטיקה==
ישנם 180 חברי פרלמנט שנבחרים מדי ארבע שנים.

הקנטון נמשל בידי מועצה של שבעה חברים. הבחירות האחרונות נערכו ב־2015.

==כלכלה==
מבט על על [[אגם ציריך]]
רוב האדמה מעובדת, אך קנטון ציריך אינו נחשב לאזור חקלאי. באדמות בצפון ובמזרח נעשית יותר עבודה חקלאית אבל בכל חלק של הקנטון התחום השלט הוא ייצור, מפעלי הקנטון מתמחים במכונאות. אריגת משי וכותנה הייתה חשובה בעבר, אך חדלה מלהיות כך. ישנה תעשיית ייצור נייר. לחברות קטנות ובינוניות משקל רב בכלכלת קנטון ציריך. העיר ציריך היא מרכז בנקאות ולביטוח חשיבות גם כן.

==תחבורה==
מסילות רכבת עוברות בכל הדרכים החשובות בקנטון. מרכז התחבורה היא העיר ציריך, בה מספר גדול של רכבות מקומיות מחברות לרשתות לאומיות ובינלאומיות. תחנת הרכבת של העיר, התחנה המרכזית של ציריך, היא אחת העמוסות והפעילות בעולם לפי מספר רכבות נכנסות ויוצאות. כמו כן, מחוברת ציריך לערים אירופאיות אחרות בעזרת קווי רכבת. הרכבת המרכזיות אינטרסיטי אקספרס, TGV וצ'יסאלפינו מחוברות לציריך.

קו הרכבת הראשון בשווייץ נוצר ב-1847 וחיבר בין ציריך לבאדן (שבקנטון ארגאו).

שדה התעופה המרכזי של שווייץ רחוק 12 קילומטר ממרכז ציריך ומשמש כנמל הבית לחברות תעופה שווייצריות.

הכבישים המהירים A1, A3 ו-A4 עוברים דרך הקנטון. כבישים נוספים שעוברים דרך הקנטון הם A7, A51, A52 ו-A53.

== סמל ודגל הקנטון ==
דגל הקנטון מקורו בדגל העיר ומשמש כיום את שניהם.
סמל הקנטון המלא כולל שני אריות. האריה הימני אוחז בכפת תמרים המסמלת את השלום ואילו האריה השמאלי אוחז בחרב המסמלת את הסמכות הממלכתית.

==קישורים חיצוניים==

* 
* [http://www.zh.ch/ אתר הקנטון]
* [http://www.zurichtourism.ch/ תיירות בציריך] 

==הערות שוליים==

*
קטגוריה:שווייץ: קנטונים
איזה מקום נפלא

[[אורי גבריאל ואוולין קפלון]]
איזה מקום נפלא הוא סרט קולנוע ישראלי בבימויו של איל חלפון שיצא לאקרנים בשנת 2005.

הסרט זכה להצלחה בישראל וזכה בחמישה פרסי אופיר בקטגוריית הסרט, התסריט, העריכה וכן בקטגוריית השחקן הראשי – אורי גבריאל. לאחר מכן זכה הסרט בפרס וולג'ין בפסטיבל הקולנוע ירושלים. בפסטיבל הסרטים הבינלאומי קרלובי וארי בצ'כיה זכה בפרס חבר השופטים הבמאי איל חלפון ופרס השחקן הראשי ניתן לאורי גבריאל.

==עלילה==
העלילה עוקבת אחר שלושה סיפורים, כביכול רחוקים האחד מהשני, המצטלבים לקו עלילתי אחיד: הסיפור הראשון מתנהל בדרום תל אביב, שם פרנקו, שוטר לשעבר אשר מתחייב לעבוד עבור מאפיונר גדול, עובר תהליך גילוי עצמי באמצעות ז'אנה, נערת ליווי אשר נמצאת תחת חסותו. במקביל, מתנהל קו עלילתי נוסף בשדות בערבה הדרומית, שם זלצר, חקלאי העובד בערבה, מנסה למצוא את ז'אנה בעקבות תמונה שמצא במקרה, וצריך לבטוח בחיפושיו באחד מפועליו התאילנדים. הסיפור השלישי מתנהל בשיכון בפרבר עירוני, שם אלוני, פקח שמורות טבע אשר מנהל מרדף אחר פועלים זרים, נאלץ להתמודד עם אביו החולה, ועושה זאת באמצעות אדי, מטפל פיליפיני. במהלך הסרט נחשף הצופה לעולמם של העובדים הזרים במדינת ישראל.

==שחקנים==
{| class="wikitable"
|-
! שחקנ/ית !! דמות
|-
| אורי גבריאל || פרנקו
|-
| אוולין קפלון || ז'אנה
|-
| אבי אוריה || ישי זלצר
|-
| יוסי גרבר || מר אלוני
|-
| יואב הייט || יואב אלוני
|-
| מרינה שויף || יוליה
|-
| אוולין הגואל || אהובה
|-
| דביר בנדק || הבוס (מאפיונר)
|-
| מיכאל רוז'צקי || סרגיי
|-
| מיכאל ורשביאק || הרופא
|-
| גיליה שטרן || אשתו של ישי
|-
| ריימונד בגסטן ||| אדי
|-
| ערן איווניר ||| קצין בילוש
|-
| צ'דפונג לאוינג || ויסיט
|-
| מימי דבאו || ניני
|-
|אולגה טיטוב
|זונה
|-
|יוליה מניס
|טניה
|-
|יוליה טליס
|אנה
|-
|מאירי ישראל מוג'בר
|עומר
|}

==קישורים חיצוניים==

* [https://jfc.org.il/movie/37028-2/ הסרט המלא לצפייה בתשלום] ב[https://jfc.org.il/ אתר ארכיון ישראלי לסרטים - סינמטק ירושלים]
* [http://filmfund.org.il/?id=11&nom=2239 "איזה מקום נפלא"] באתר קרן הקולנוע הישראלי

קטגוריה:סרטי 2005
קטגוריה:סרטי דרמה ישראליים
קטגוריה:זוכי פרס אופיר: סרטים
קטגוריה:תל אביב-יפו בקולנוע
קטגוריה:סרטים בעברית
קטגוריה:סרטים ישראליים משנת 2005
קריסט נובוסליץ'

קריסט אנתוני נובוסליץ (Krist Anthony Novoselic; נולד ב־16 במאי 1965 בקומפטון, קליפורניה) הוא מוזיקאי רוק אמריקאי ממוצא קרואטי, אשר נודע ביותר כבסיסט של להקת נירוונה.

==רקע==
נובוסליץ' נולד בקומפטון שבקליפורניה להורים שהיגרו מקרואטיה. כשהיה תינוק עברה משפחתו ללוס אנג'לס והתגוררה שם בשכונה שמרבית תושביה קרואטים. ב־1971 עברה המשפחה לאברדין שבמדינת וושינגטון, ושם הוא בילה את מרבית שנות נעוריו. בשנת 1980 למד נובוסליץ' בתיכון בזאדאר, יוגוסלביה דאז. שם הוא נחשף למוזיקת פאנק והאזין ללהקות כסקס פיסטולז והראמונס וללהקות מקומיות. כשחזר לארצות הברית הוא המשיך להתעניין במוזיקה. נובוסליץ' סיים את תיכון אברדין ב־1983.

יום אחד הביא הביתה אחיו הצעיר רוברט את ידידו קורט קוביין. קוביין שמע מוזיקה רועשת מחדרו של קריסט והתעניין לְמה הוא מאזין. קוביין ונובוסליץ' הפכו לידידים וחלקו את הערכתם ללהקה המקומית המלווינס. קוביין נתן לנובוסליץ' קלטת דמו של שיריו שקרא לה "Fecal Matter". נובוסליץ' האזין לה, ולאחר כמה חודשי התלבטות החליט להקים להקה עם קוביין.

==נירוונה==
להקתם הראשונה של קוביין ונובוסליץ' שרדה אך שבועות מספר עד שהתפרקה. אבל משגילה הצמד כי המלווינס מרוויחים שמונים דולר לערב הופעה, הוא החליט לשוב לבמה כלהקת כיסוי לשירים של קרידנס קלירווטר רבייבל שבה תופף קוביין ונובוסליץ' שר וניגן בגיטרה. גם להקה זו הייתה קצרת ימים, שכן לאחר חודשים אחדים הצטרף אליהם ארון בקהארד למה שהיה גלגולה הראשון של נירוונה.

בקהארד עזב לאחר תקופה קצרה ומתופף המלווינס, דייל קרובר, החליף את מקומו עד אשר הצמד פגש את צ'אד צ'אנינג. שלישייה זו הקליטה את אלבום הבכורה של נירוונה, "Bleach", ב־1989.

צ'אנינג עזב גם הוא לאחר שנה ושוב קרובר מילא את מקומו, לצד מתופף מאדהאני, דן פיטרס.

בשנת 1990 המליץ באז אוסבורן מהמלווינס שקוביין ונובוסליץ' יאזינו למתופף להקת הפאנק סקְרים, דייב גרוהל. הם התרשמו ממנו מאוד, ולאחר שסקרים התפרקה יצר גרוהל קשר באמצעות אוסבורן עם נובוסליץ', וזה הזמין אותו לסיאטל להצטרף אליו ואל קוביין.
כמה חודשים לאחר מכן, ב־1991, הם הקליטו את אלבומם השני "Nevermind", שהקנה להם פרסום עולמי.

ברוב חייו העדיף נובוסליץ' את הכתיב המערבי של שמו הפרטי, Chris (כריס). בעקבות טיול לקרואטיה ב־1993 הוא החליט לכבד את מורשתו ולחזור לכתיב המקורי Krist (קריסט).

לאחר שקוביין התאבד, באפריל 1994, נסוג נובוסליץ' מאור הזרקורים. הוא הופיע רק בטקס פרסי MTV, שבו קיבלו הוא וגרוהל את פרס "הקליפ האלטרנטיבי הטוב ביותר" על הקליפ לשיר Heart Shaped Box.

==לאחר נירוונה==
נובוסליץ' פעיל בסיאטל כנגד יוזמות של הממשל הפדרלי להגביל אלבומים ולסווגם כ"ארוטיים" או "מזיקים לקטינים". הוא ייסד ארגון בשם JAMPAC (Joint Artists and Musicians Political Action Committee) שבמשך השנים הבאות נלחם כנגד חוקים והגבלות שונים, בין היתר הצעות להגבלת השתתפות קטינים באירועי מוזיקה המוניים.
נובוסליץ' גם המשיך בפעילותו המוזיקלית: בשנת 1995 הוציא אלבום אחד של להקתו Sweet 75, ובהמשך שיתף פעולה עם מוזיקאים שונים והיה חבר בלהקת Eyes Adrift.

הוא גם ממשיך בפעילות פוליטית ואף שקל להתמודד למשרת סגן מושל מדינת וושינגטון ב־2004. ספרו הראשון "Of Grunge and Government: Let's Fix This Broken Democracy", ראה אור באוקטובר 2004.

==קישורים חיצוניים==

* 

קטגוריה:ערכים שבהם תבנית בריטניקה אינה מתאימה
קטגוריה:מוזיקאים אמריקאים
קטגוריה:מוזיקאי רוק
קטגוריה:נירוונה
קטגוריה:בסיסטים אמריקאים
קטגוריה:חברי היכל התהילה של הרוק אנד רול
קטגוריה:מוזיקאי גראנג'
קטגוריה:אמריקאים ממוצא קרואטי
קטגוריה:אמריקאים שנולדו ב-1965
תומר בן-יוסף

תומר בן יוסף (נולד ב-2 בספטמבר 1979 בפתח תקווה) הוא כדורגלן עבר ישראלי ששיחק בעמדת הבלם.

== קריירה ==
תומר בן יוסף גדל במחלקת הנוער של מכבי פתח תקווה ובסוף שנות התשעים עלה לקבוצה הבוגרת של המועדון, שם שיחק עד שנת 2005, כשהוא מבסס את מעמדו בהרכב הקבוצה ורושם 201 הופעות במדיה.

לקראת עונת עבר בן יוסף לשחק בבית"ר ירושלים, במדיה היה שותף לזכייה בשתי אליפויות, שני גביעי המדינה וגביע הטוטו. לאורך השנים נאבק בן יוסף על מקום בהרכב עם שמעון גרשון ואריק בנדו, ולא הצליח לבסס את מעמדו כשחקן מוביל בקבוצה. בסך הכל שיחק בבית"ר ירושלים 7 שנים, בהם שותף ב-124 משחקים וכבש 4 שערים.

ב-2 בספטמבר 2012 חתם בן יוסף לשנתיים בקבוצת הפועל תל אביב, אך לא זכה לדקות משחק במדי הקבוצה, ובתום עונת שוחרר מהמועדון. בן יוסף לא מצא קבוצה חדשה והמשיך לקבל שכר מהפועל תל אביב עד תום חוזהו, עת פרש ממשחק פעיל.

ב-18 בפברואר 2004 ערך את הופעת הבכורה שלו בנבחרת ישראל, במשחק ידידות מול נבחרת אזרבייג'ן. עד שנת 2007 רשם 7 הופעות במדי הנבחרת.

== תארים ==
;בית"ר ירושלים
* אליפויות: 2006/2007, 2007/2008
* גביע המדינה: 2007/2008, 2008/2009
* גביע הטוטו: 2009/2010

== קישורים חיצוניים ==

==הערות שוליים==

קטגוריה:כדורגלנים ישראלים
קטגוריה:בלמי כדורגל ישראלים
קטגוריה:כדורגלני מכבי פתח תקווה
קטגוריה:כדורגלני בית"ר ירושלים
קטגוריה:כדורגלני הפועל תל אביב
קטגוריה:כדורגלני נבחרת ישראל
קטגוריה:פתח תקווה: כדורגלנים
קטגוריה:ישראלים שנולדו ב-1979
האגודה הפלנטרית

האגודה הפלנטרית (באנגלית: The Planetary Society) היא ארגון העוסק במחקרים אסטרונומיים. האגודה היא מוסד בינלאומי ללא כוונות רווח שבסיסו בפסדינה, קליפורניה. משימתה המוצהרת היא "לעורר השראה בקרב תושבי כדור הארץ באמצעות חינוך, מחקר ומעורבות ציבורית לצורך חקר עולמות אחרים וחיפוש חיים אחרים".

האגודה הוקמה ב-1980 על ידי קרל סייגן, ברוס מארי ולואיס פרידמן. נכון לשנת 2018 האגודה מונה כ-60,000 חברים בלמעלה מ-120 מדינות.

==פרויקטים==
האגודה מקדמת פרויקטים שונים לחקר החלל, הבולטים שבהם הם:
* שיגור החללית קוסמוס 1 ב-21 ביוני 2005, לצורך ניסוי מפרש שמש. החללית כשלה בכניסה למסלול סביב כדור הארץ עקב תקלה במשגר הלוויינים "וולנה".
* פרויקט SETI@home הנתמך על ידי האגודה מיום הקמתו.
* פרויקטים שונים לחקר מאדים.
* פרויקט למעקב אחר אסטרואידים במערכת השמש.
* בשנת 2015 נשלחה בהצלחה לחלל החללית LightSail שהכח המניע שלה היה לחץ קרינה. ניסיון פתיחת המפרש הצליח, והחללית אף שלחה תמונת סלפי.

==כתב עת==
האגודה הפלנטרית מוציאה לאור דו-ירחון בשם The Planetary Report (הדו"ח הפלנטרי). כתב העת מכיל חדשות ומאמרים בנושא חקר החלל.

==קישורים חיצוניים==

* 

קטגוריה:מדעי החלל
קטגוריה:אסטרונומיה
נהרות אמריקה (דיסני)

שמאל
נהרות אמריקה (באנגלית: Rivers of America) הם נהרות מלאכותיים הנמצאים בארץ המערב הפרוע שבפארקי שעשועים של חברת וולט דיסני.

שם הנהר הוא "נהרות המערב הרחוק" בדיסנילנד שבפריז.

הנהר הראשון הוקם בפארק דיסנילנד שבקליפורניה, עם פתיחת הפארק בשנת 1955. במרכז הנהר נמצא האי של תום סוייר אליו ניתן להגיע ברפסודות. בשנים הראשונות שלאחר הקמת הפארק, הוכנסו לתוך הנהרות המלאכותיים דגים רבים, והמבקרים בפארק הורשו לדוג אותם מרציפי האי של תום סוייר.

במרכז הנהרות שבפארק שבפריז מצוי הר הרעם הגדול.

מאחר שבדיסנילנד שבהונג קונג אין ארץ מערב פרוע, הנהרות מהווים חלק מארץ ההרפתקאות.

בנהרות שטות אוניות קיטור:
* בדיסנילנד- מפליגות ה"מארק טוויין" וה"קולומביה".
* בממלכת הקסם מפליגה ה"ליברטי בל".
* בדיסנילנד שבטוקיו מפליגה ה"דיווי קרוקט".
* ביורודיסני מפליגה ה"מולי בראון".

בעת ההפלגה לאור הנהר ניתן לראות כפר של שבט אינדיאנים, בקתה בוערת ובעלי חיים שהם אודיו אנימטרוניק. בדיסנילנד קליפורניה ובממלכת הקסם, הבית המכושף שוכן על גדת הנהר.

==קישורים חיצוניים==

== הערות שוליים ==

קטגוריה:דיסני: פארקי שעשועים
קטגוריה:דיסניוורלד
קטגוריה:דיסנילנד
קטגוריה:דיסנילנד טוקיו
קטגוריה:דיסנילנד פריז
שמואל שור

שמואל שור (22 ביוני 1915 - 7 בספטמבר 2007) היה פרופסור לרדיולוגיה אבחנתית, ממייסדי הרפואה המודרנית בישראל.

==ביוגרפיה==
פרופסור שמואל שור, בנו של ההיסטוריון ד"ר אלכסנדר שור, נכדו של רבי יעקב שור, מצאצאי פרשן המקרא יוסף בכור שור, גדל בבית ציוני-דתי בפולין ועלה לארץ ישראל באוקטובר 1925. הוא גדל בירושלים, למד בבית המדרש למורים "מזרחי" ונשא לאשה את לאה הלר, בת הרב אברהם זיידה הלר. בנו רנן שור הוא קולנוען, במאי, מפיק, מחנך ומורה, והמנהל-המייסד של בית הספר סם שפיגל לקולנוע ולטלוויזיה.

שור למד ביולוגיה באוניברסיטה העברית ורפואה באוניברסיטת פדובה ואוניברסיטת בולוניה באיטליה. הוא השתלם ברנטגן, עבד בבית חולים הדסה בירושלים, במחלקתו של הפרופ' אברהם דרוקמן, נשלח להשתלמות במיניאפוליס ארצות הברית אצל הרדיולוג פרופסור ליאו ריגלר, ושימש כרופא ראשי במחלקה הרנטגנית במרכז רפואי הדסה.

ב-1957 הקים את המחלקה הרנטגנית בבתי החולים העירוניים-ממשלתיים של תל אביב (איכילוב, רוקח, הקריה) ושימש כמנהל המחלקה במשך 24 שנה עד פרישתו לגמלאות. מאוחר יותר ניהל את המחלקה הרנטגנית בבית חולים וולפסון בחולון.

בשנות ה-60 הראשונות חבר לחיים שיבא, אנדרה דה-פריס ופריץ דרייפוס, להקמת בית הספר לרפואה באוניברסיטת תל אביב. 

ב-1967 מונה לפרופסור מן המניין באוניברסיטת תל אביב. לאחר מכן, שימש כדיקן בית הספר ללימודי המשך ברפואה בין השנים 1968-1973 וכראש החוג לרדיולוגיה אבחנתית בשנים 1973-1978.

פרופסור שמואל שור היה מבכירי חוקרי הרדיולוגיה האבחנתית בישראל וזכה למעמד ומוניטין בינלאומיים. שור ייסד ב-1961 את ימי העיון השנתיים לרדיולוגיה על שם ליאו ריגלר וזימן מדי שנה למרכז הרפואי של תל אביב את בכירי העולם בתחום. בנוסף, פרסם מאות מאמרים בכתבי עת מקצועיים בעולם ובישראל והעמיד כמורה דורות רבים של רדיולוגים.

בשנת 2005 זכה בתואר עמית כבוד של בית הספר ללימודי המשך ברפואה באוניברסיטת תל אביב ושל איגוד הרדיולוגים בישראל.

נפטר ב-7 בספטמבר 2007 והוא בן 92 שנה.

==קישורים חיצוניים==

* אתר משפחתי, [http://www.schorrfamily.net/ 1000 שנות שור, העוסק בדמותו של שמואל שור]

קטגוריה:אנשי העלייה הרביעית
קטגוריה:ישראלים ילידי פולין
קטגוריה:רופאים ביישוב
קטגוריה:בוגרי האוניברסיטה העברית בירושלים
קטגוריה:בוגרי אוניברסיטאות באיטליה
קטגוריה:סגל מרכז רפואי הדסה
קטגוריה:סגל המרכז הרפואי תל אביב ע"ש סוראסקי
קטגוריה:סגל האוניברסיטה העברית בירושלים: רפואה
קטגוריה:סגל בית החולים הדסה תל אביב
קטגוריה:סגל אוניברסיטת תל אביב: רפואה
קטגוריה:משפחת שור
קטגוריה:רדיולוגים ישראלים
קטגוריה:ישראלים שנולדו ב-1915
קטגוריה:ישראלים שנפטרו ב-2007
נקשבנדיה

הנַקשבַּנדיה (או נקשבנדי) היא אחת מארבעת הזרמים הסופיים העיקריים של האסלאם, המכונים "טריקה" . זרם זה מחשיב כמייסדו את אבו בכר, בן לווייתו של מוחמד וחמו.
רוב הטריקות האחרות (ובהן הצ'ישטייה, הסורווארדייה והקאדריה) מייחסות כמייסדן את עלי בן אבי טאלב.

הנקשבנדיה היא טא'אפה שייסד בהאא אד-דין נקשבנד , בן המאה ה-14, יליד בוכרה, ששמו הפרסי (نقشبندی) הוא מקור שמהּ. היא נחשבת לטא'אפה אורתודוקסית בעלת סילסילה (שושלת יוחסין) בכרית המקיימת ד'כר ח'פי. מתוכה יצאה הטריקה הח’אלדיה.

זוהי טריקה אשר פונה למשכילים העירוניים ולכן ישנם יותר כְּתבים נקשבנדיים מאשר בטריקות האחרות. על התלמיד הנקשבנדי לשלוט גם בשריעה, בנוסף לידיעתו את הכתבים הנקשבנדיים.

הנקשבנדיה הייתה זו שעמדה מאחורי תנועות ג'יהאד רבות באסיה- בקווקז כנגד הרוסים, במחוז סינג'אן בסין כנגד הסינים, בהתנגדות ההודית כנגד הבריטים ובסכסוך באצ'ה (אינדונזיה) כנגד ההולנדים. הייתה טענה כי הנקשבנדיה מעורבת בסכסוכים ובתנועות התנגדות גם במקומות אחרים.
דמות מרכזית בטריקה היא חוואג'ה אח'ראר שהיה ח'ליף נקשבנדי. הוא הפגין יותר מעורבות בקהילה, שלח תלמידים מטעם הח'ליפות שלו ובעיקר השפיע רבות על המשטר הטימורי.

דמות חשובה נוספת היא של השייח' סירהינדי שהיה מוג'דיד, אשר הפך את הנקשבנדיה לטא'אפה כדי להציל את האסלאם בהודו מלהפוך להינדי.

המקור הגאוגרפי של הנקשבנדיה הוא במרכז אסיה, בטורקיה, בהודו (על ידי המונגולים) ובסין. כיום הנקשבנדיה נפוצה בטורקיה, על ידי השייח' קוטקו אשר בוחן את המציאות דרך עיני הנביא לו היה חי כיום (הוא חבר במפלגה האסלאמית). כיום שייח'ים נקשבנדיים רבים הם גם פרופסורים ובנקאים.

הנקשבנדיה דוגלת במעורבות של השייח'ים הצופים בפוליטיקה, כדי ליצור שלטון השומר על השריעה ופועל על-פי עיקרון הצדק. עיקרון נקשבנדי זה מבטא למעשה את היותה של הטריקה הנקשבנדית מאוד מחוברת לענייני העולם הזה וכי היא ראתה בפעילות הקהילתית בעולם הזה תנאי חשוב לקיומה (בניגוד לטריקה הקאדרית, לדוגמה, אשר מרכז ענייניה היה הדאגה לפרט ולגאולתו בעולם הבא). חוואג'ה אח'ראר היה הראשון אשר דיבר על כך בגלוי - מעורבות פוליטית מתוך תחושת האחריות לקהילה.

הנקשבנדיה ניהלה מלחמת חורמה עם הקובראוויה והאישקייה, שתקפה בעיקר את הסילסילות של הטריקות ועל ידי כך זכתה בעוד תומכים, אך גם בעוד שונאים.

הנקשבנדיה היוותה בתקופות שונות גם כמוליכה של תנועות תחייה אסלאמיות וגם כמובילה של מאבק כנגד אסכולות צופיות אחרות.

ההכוונה הנקשבנדית הייתה תמיד לחיים המופנים כלפי האל כאשר הגמול לאהבה ולהתמסרות ניתן בעולם הבא. נקשבנד עצמו מתואר כמי שהתרחק מקרבת השליטים וטען כי השררה מרככת את לב האדם ומסיתה אותו מדרך האל.

הנקשבנדיה הצליחה רבות בקרב עולם האסלאם מאחר שהיא נותנת למאמין שילוב של פרקטיקה יומיומית פשוטה המונחה על ידי השריעה עם עקרונות סוניים אורתודוקסיים, וכך נותר שילוב בין האסלאם הקלאסי ובין הפרשנויות המודרניות שלו.

תגובתה של הנקשבנדיה לאתגר הקולוניאלי הייתה מגוונת. החל בהשלמה עם השלטון הקולוניאלי והשתלבות בתוכו (כמו שעשה עבד אל-עזיז) לבין מלחמה בשלטון הזה (כמו שעשו המוג'הידון).

הנקשבנדיה מכוונת את פעילותה בראש ובראשונה אל האליטות ומנסה להשפיע על השליטים שיחזרו לדרך הישר והצדק. הנקשבנדיה מדגישה את הסילסילה הבכרית, לכן אין הם חשודים בנטייה לשיעיות.

==קישורים חיצוניים==

* 

קטגוריה:ערכים שבהם תבנית בריטניקה אינה מתאימה
קטגוריה:סופיות
אשליית כסף

אשליית כסף (Money Illusion) היא הנטייה האנושית לחשוב על כסף במונחים נומינליים במקום ריאליים. המונח נטבע על ידי ג'ון מיינארד קיינס בראשית המאה העשרים ופותח על ידי אירווינג פישר בספרו The Money Illusion שיצא ב-1928. 

ישנם כלכלנים הטוענים כי התופעה אינה קיימת כלל. לפי הגישה המוניטריסטית החשיבה האנושית היא תמיד רציונלית במובן זה שהערך הריאלי ולא הנומינלי הוא העומד לנגד עיני המעריך. למרות זאת, מחקרים אמפיריים רבים הראו כי המציאות היא אחרת. אלדר שפיר, פיטר דיאמונד ועמוס טברסקי (1997) ריכזו מספר רב של עדויות מניסויים ומחיי היום יום לכך שאשליית הכסף קיימת בפועל. 

אנשים רבים רואים בקיצוץ של שני אחוזים בשכרם פעולה לא הוגנת, בסביבה של יציבות מחירים. אולם רבים מאותם נשאלים לא הגדירו כלא הוגנת העלאת שכר של שני אחוזים בתנאי אינפלציה של ארבעה אחוזים. זאת למרות שההשפעה הריאלית של שני התרחישים כמעט זהה. 

שפיר, דיאמונד וטברסקי מבחינים בין אנשים שפשוט אינם מבינים את המושגים של מחירים ראליים וכח קנייה (שבאחד מניסויהם הגיעו לכ-29% מהאוכלוסייה), למי שמסוגלים להבין את המושגים הכלכליים אך אינם מגבילים את חשיבתם לפרמטרים כלכליים גרידא. 

אדם ה"סובל" מאשליית כסף אינו חושב באופן רציונלי, בניגוד להנחה שהייתה מקובלת בעבר במחקר כלכלי של רציונליות מושלמת. 

לאשליית כסף השפעות כלכליות מהותיות: היא גורמת לקשיחות מחירים, כלומר מאטה את תגובתם של המחירים הנומינליים של מוצרים לשינויים במחירי תשומות הייצור. היא הסיבה לכך שסכומים הנקובים בחוזים ובחוקים בהרבה מקרים אינם צמודים למדד כלשהו. כלכלנים המאמינים בקשר ההפוך בין אינפלציה לאבטלה המתבטא בעקומת פיליפס, מסתמכים למעשה על אשליית הכסף של העובדים המוכנים לעבוד יותר בשכר ראלי זהה או נמוך יותר בהיותם מסונוורים על ידי השכר הנומינלי הגבוה.

==ראו גם==
* ערך ריאלי וערך נומינלי

==לקריאה נוספת==
<div style="text-align: left; direction: ltr; margin-left: 1em;">
*Fisher, I. (1928): The Money Illusion
*Shafir, E.; Diamond, P.A. & Tversky, A. (1997) 'On Money Illusion'. Quarterly Journal of Economics, 112(May), 341-74.
</div>

==קישורים חיצוניים==
* [http://mitpress.mit.edu/journals/pdf/qjec_112_02_331_0.pdf מאמרם של שפיר, דיאמונד וטברסקי], מתוך אתר ההוצאה לאור של MIT

קטגוריה:כלכלה התנהגותית
קטגוריה:היוריסטיקה
קטגוריה:הטיות קוגניטיביות
מסעות הקסם

מסעות הקסם (באנגלית: Magic Journeys) היה הסרט התלת־ממדי הראשון שהופק על ידי חברת וולט דיסני אימאג'ינירינג עבור פארקי השעשועים של חברת וולט דיסני.

הסרט הוקרן בפארק השעשועים אפקוט בדיסניוורלד שבאורלנדו, פלורידה החל מיום פתיחת הפארק בשנת 1982. הסרט הוצג גם בדיסנילנד שבקליפורניה בתיאטרון שברחוב הראשי של ארצות הברית. בשנת 1986 הופסקה הקרנת הסרט הן באפקוט והן בקליפורניה ובמקומו הוקרן הסרט "קפטן איו".

==פרטי העלילה==
הסרט מתואר מנקודת מבט של ילד. בתחילת הסרט רואים קבוצת ילדים רצה באחו. אחד מהם מרים פרח ונושף בזרעיו ההופכים לכוכבים. עפיפון הופך לציפור, שהופכת לדג ששב להיות ציפור והופך לסוס מעוף שהופך לסוס בקרוסלה.
כאשר מגיעים הילדים אל הקרוסלה חלקים ממנה הופכים להיות עטלפים, מכשפות, מסיכות, ירח, וספינקס.

==מידע על הסרט==
*במאי: מורי לרנר
*הפסקול: ריצ'רד ורוברט שרמן

===דיסנילנד===
* פתיחה: 1984
* סגירה: 1986

===דיסניוורלד===
* פתיחה: 1 באוקטובר 1982 (עם פתיחת מרכז אפקוט)
* פתיחה מחודשת בתיאטרון ארץ הפנטזיה בממלכת הקסם: 20 בדצמבר 1987
*סגירה באפקוט: 1986
*סגירה בממלכת הקסם: 1 בדצמבר 1993

===דיסנילנד טוקיו===
* פתיחה: 17 בינואר 1985
* סגירה: 1987

==קישורים חיצוניים==

* [http://www.intercot.com/edc/Imagination/mj.html מידע על הסרט מסעות הקסם]

קטגוריה:דיסני: פארקי שעשועים
קטגוריה:דיסניוורלד
קטגוריה:דיסנילנד
קטגוריה:דיסנילנד טוקיו
קטגוריה:סרטי תלת-ממד
קפטן איו

קפטן איו (באנגלית: Captain EO) היה סרט תלת־ממדי שהוצג בפארקי השעשועים של חברת וולט דיסני.
הסרט הוקרן באתרים הבאים:
* אפקוט מ-12 בספטמבר 1986 ועד 6 ביולי 1994
* דיסנילנד שבאנהיים מ-18 בספטמבר 1986 ועד 7 באפריל 1997
* דיסנילנד שבטוקיו מ-20 במרץ 1987 ועד ספטמבר 1996
* יורודיסני מ-12 באפריל 1992 ועד 17 באוגוסט 1998

לאחר מותו של מייקל ג'קסון, חודשו הקרנות הסרט במתקני דיסנילנד ודיסניוורלד, אך נפסקו ב-2015.

בסרט כיכב הזמר מייקל ג'קסון, והוא בוים על ידי פרנסיס פורד קופולה והופק על ידי ג'ורג' לוקאס. הפסקול של הסרט נכתב על ידי ג'יימס הורנר, ובמסגרתו שר ג'קסון שני שירים. אויבתו הגדולה של ג'קסון בסרט גולמה על ידי אנג'ליקה יוסטון.

עלות הפקת הסרט מוערכת בין 17 ל-30 מיליון דולרים. בעת הפקתו הסרט היה היקר ביותר שהופק עד אז (ביחס לאורכו).

==פרטי עלילה==
העלילה מתארת את מסעו של קפטן איו שמטרתו להביא מתנה לשליטה החייזרית והמרושעת. איו מנסה להמיס את רשעותה באמצעות שיר. המלכה מצווה על שומריה לתפוס את איו, אולם באמצעות השיר שלו הם הופכים לרקדנים, והמלכה הופכת לאישה יפה.

הצוות של איו כולל את פאזבול המעופף, הנווט כפול הראש, אידי ואודי, רובוט בשם מייג'ור דומו, וכן יצור דמוי פיל בשם הוטר (טוני קוקס).

==קישורים חיצוניים==

* [http://www.intercot.com/edc/Imagination/eo.html תסריט] "קפטן איו"

קטגוריה:סרטים אמריקאיים
קטגוריה:דיסני: פארקי שעשועים
קטגוריה:דיסני: סרטים
קטגוריה:דיסניוורלד
קטגוריה:דיסנילנד
קטגוריה:דיסנילנד טוקיו
קטגוריה:מייקל ג'קסון
קטגוריה:סרטי מדע בדיוני
קטגוריה:סרטים מוזיקליים
קטגוריה:סרטי פרנסיס פורד קופולה
קטגוריה:סרטי קולנוע בכיכובן של בובות
לימור אטיאס

לימור בשן (נולדה ב-25 במרץ 1983) היא שחקנית ודוגמנית ישראלית.

==ביוגרפיה==
אטיאס גדלה בפתח תקווה. אטיאס למדה בבית ספר עמל א בפתח תקווה במגמת מחול ובתלמה ילין במגמת תיאטרון. היא התחילה ללמוד שם בכיתה ט' וסיימה את לימודי המשחק בכיתה י"א. לאחר מכן, למדה משחק מול מצלמה אצל ליאת ביין.

== קריירה ==
ב-2006 החלה אטיאס לשחק בעונתה השנייה של סדרת הנעורים "השמיניה", בתפקיד ניצן ברגר, בחורה עם חכמת רחוב וכוח פיזי אשר הצטרפה לשמינייה במקרה. באותה שנה החלה לשחק בטלנובלה של ערוץ 24 "ילדות רעות", בתפקיד חלי, התמימה בלהקת בנות, אשר באה מבית דתי ומתקשה לנהל אורח חיים תל אביבי. באותה שנה התמודדה בעונתה השנייה של תוכנית המציאות "רוקדים עם כוכבים", בה רקדה עם הרקדן חיים פרשטיין והגיעה למקום הרביעי.

ב-2007 שבה לגלם את דמותה של ניצן בעונה השלישית של "השמיניה". וכן, התארחה בעונה הראשונה של הסדרת הקומית "אמא'לה" בכיכובה של אורנה בנאי.

ב-2013 שבה לשחק בספין אוף "השמיניה הדור הבא" למשך שתי עונות, עד 2014, לצד אותם שחקנים ולצד שחקנים חדשים.

אטיאס השתתפה בקמפיינים לבזק, לקוקה-קולה, ל-ESC, לקסטרו ול-TNT.

בסוף שנת 2018 השתתפה בעונה הראשונה של הסדרה "פמת"א", ששודרה בערוץ "כאן 11", ובשנת 2021, שבה לשחק את דמותה של ויקי.

==חיים אישיים==
ב-2008 נישאה אטיאס לעו"ד דני בשן, ולהם שני בנים ובת.

==קישורים חיצוניים==

* 

קטגוריה:דוגמניות ישראליות
קטגוריה:דוגמנים ישראלים
קטגוריה:בוגרות תלמה ילין
קטגוריה:בוגרי תלמה ילין
קטגוריה:מתחרי רוקדים עם כוכבים (ישראל)
קטגוריה:שחקניות קולנוע וטלוויזיה ישראליות
קטגוריה:שחקני קולנוע וטלוויזיה ישראלים
קטגוריה:ישראליות שנולדו ב-1983
קטגוריה:ישראלים שנולדו ב-1983
ויליאם מצור

בלדווין הרביעי יש צרעת. ציור מסביבות 1250]]
ויליאם או גיום מצור (בלטינית: Willermus Tyrensis; 1130 בערך – 29 בספטמבר 1186) היה הארכיבישוף של העיר צור וההיסטוריון החשוב ביותר בתקופת מסעי הצלב המוקדמת.

== חייו ==
ויליאם נולד בירושלים ככל הנראה בשנת 1130. הוריו היו ממוצא איטלקי או צרפתי. ויליאם הוא דור שני או שלישי למתיישבים הצלבנים בממלכת ירושלים, וידוע כי לא נמנו על מעמד האצולה בממלכה. אחיו של ויליאם, ראלף שמו, היה סוחר. בילדותו קיבל ויליאם חינוך נוצרי, ולמד שפות רבות, ביניהן לטינית, יוונית וככל הנראה גם ערבית.

את שירותו בכנסייה החל ויליאם בגיל צעיר ובשנת 1146 נשלח לאירופה כדי להשלים את לימודיו בתאולוגיה ולימודים כלליים בפריז, באורליאן ובבולוניה, שם רכש השכלה בתחום התאולוגיה והחוקים הקאנונים של הכנסייה. הוא למד אצל מיטב הלוגיקנים והפילוסופים הנוצרים, בהם רוברט ממלאן. מלבד לימודי דת, למד גם לימודים קלאסיים, משפטים ומתמטיקה.
ידוע כי שלט בשפה הלטינית, אך אי אפשר לדעת אם שלט בצרפתית, יש פחות הוכחות לשליטה בערבית מקומית, ועוד פחות בעברית. 

בשנת 1165 חזר ויליאם לממלכת ירושלים. הוא התמנה למשרה בכירה בחצרו של המלך אמלריך הראשון והיה למורה האישי של בנו, בלדווין הרביעי, שהפך בגיל 13 למלכה של ירושלים הצלבנית וכונה "המצורע" בשל מחלת הצרעת שויליאם מצור גילה אצלו בילדותו.

ויליאם הצטרף להיררכיה הכנסייתית, ובשנת 1175 התמנה לארכיבישוף של העיר צור.

בשנות ה-50 לחייו, התמודד ויליאם על משרת הפטריארך של ירושלים, אך בשל מאבקי כוח פוליטיים פנימיים, נבחר מועמד אחר לתפקיד זה.

== עבודתו ההיסטורית ==
ויליאם שימש גם כהיסטוריון של תקופתו. עד מותו יצר כרוניקות המהוות מקור היסטורי חשוב לתקופה זו. אחד הכתבים החשובים העומד לרשות המחקר על התקופה היא הכרוניקה שחיבר ויליאם: "The historia rerum in partibus transmarinis gestarum" או בשם: "Historia Hierosolymitana".
כרוניקה זו נכתבה בעשרים ושלושה ספרים, המתארים את ההיסטוריה של מסעי הצלב וממלכת ירושלים עד לשנת 1184. שישה עשר הספרים הראשונים (עד 1144) חוברו בעזרת מקורות קיימים, בהם כתביהם של אלברט מאאכן, פולקו משארטר ורמון הרביעי, רוזן טולוז. היות שהסתמך על כתבים ועדויות משנה נחשבים כרכים אלו כמקור משני במחקר. אך לכרכים 17–23, יש ערך אישי של זיכרונותיו כיועץ המלך.

ויליאם, כמחבר הכרוניקה, מעיד על מסמכים אליהם נחשף במהלך עבודתו כיועץ בבית המלוכה, ועל כך שהוא עצמו השתתף באירועים מסוימים לכן, כרכים אלו בעלי חשיבות רבה במחקר של ימינו כמקורות ראשוניים. 
ויליאם הוא אומנם אחד המקורות הראשוניים של תולדות ממלכת ירושלים, אך יש להתייחס לכתביו במשנה זהירות לצורכי המחקר, שכן ויליאם עצמו היה לנציג הכנסייה בממלכה הצלבנית בה בעת שבין הכנסייה לבתי המלוכה היה מתח ותככים פוליטיים מתמשכים. נטיותיו הפוליטיות ומגמות של עדותו לאירועים היסטוריים מן הסתם היו נגועים באינטרסים אלו.

==לקריאה נוספת==
<div class="mw-content-ltr">
* Yolles, Julian Jay Theodore. 2015. Latin Literature and Frankish Culture in the Crusader States (1098-1187). Doctoral dissertation, Harvard University, Graduate School of Arts & Sciences.
* A. C. Krey, William of Tyre: The Making of an Historian in the Middle Ages
* Speculum: A Journal of Mediaeval Studies Vol. 16, No. 2 (Apr., 1941), pp. 149.
</div>

==קישורים חיצוניים==

* [http://www.newadvent.org/cathen/15639a.htm ויליאם מצור באנציקלופדיה הקתולית] 
* 

==הערות שוליים==

קטגוריה:כמרים
קטגוריה:כרוניקנים
קטגוריה:צור
קטגוריה:צלבנים
קטגוריה:מחברים כותבי לטינית
קטגוריה:נפטרים ב-1186
התזמורת הסימפונית של לונדון

התזמורת הסימפונית של לונדון (באנגלית: London Symphony Orchestra) היא אחת התזמורות הגדולות והחשובות בממלכה המאוחדת. מאז 1982 מקום מושבה הקבוע הוא באולם ברביקן שנמצא במרכז האמנויות ברביקן בלונדון.

== היסטוריה ==
התזמורת נוסדה בשנת 1904 כארגון עצמאי בניהול כספים שיתופי, התזמורת הראשונה מסוג זה באנגליה. הופעתה הראשונה הייתה בקונצרט ב-9 בינואר של אותה שנה, בניצוח הנס ריכטר. הוא נשאר המנצח הראשי עד 1911, כשאדוארד אלגר החליף אותו למשך שנה.

בשנים מאוחרות יותר, היו בין מנצחיה הראשיים פייר מונטה, אישטוון קרטס, אנדרה פרווין וקלאודיו אבאדו. המנצח האמריקאי מייקל טילסון תומאס נטל את מקומו, ובשנת 1995 החליף אותו סר קולין דייוויס, וטילסון תומאס היה למנצח אורח ראשי. ב-1 בינואר 2007 פרש סר קולין מתפקיד המנצח הראשי וקיבל עליו את תפקיד נשיא התזמורת. ואלרי גרגייב החליף אותו בתפקיד המנצח הראשי וכיהן שם עד שנת 2017. אחרי גרגייב כיהן סיימון ראטל בתפקיד המנצח הראשי וכיום הוא מנצח אמריטוס של התזמורת.

התזמורת הודיעה כי המנצח אנטוניו פאפאנו מונה למנצחה הראשי החל מעונת 2024–2025.

התזמורת הסימפונית של לונדון הייתה לתזמורת הבריטית הראשונה שניגנה מעבר לים, בפריז בשנת 1906. התזמורת הייתה אמורה להפליג על הטיטניק לקונצרט בניו יורק ב-12 באפריל, אך נאלצה לשנות את המועד ברגע האחרון. היא גם הייתה הראשונה לנגן בארצות הברית, בשנת 1912, ובשנת 1973 הייתה הראשונה שהוזמנה לקחת חלק בפסטיבל זלצבורג. היא ממשיכה לצאת למסעות ברחבי העולם.

זה שנים נחשבת הסימפונית של לונדון למוחצנת ביותר בתזמורות לונדון. בנגינתה יש מידה רבה של רוח נעורים מרוממת, הניכרת בביצוע יצירותיהם של מלחינים כמו ברליוז ופרוקופייב. לעיתים קרובות הופיעו בתזמורת נגנים בעלי שם עולמי כסולנים בכלי הנשיפה, כמו ג'יימס גולוויי (חליל צד), ז'רווז דה פייה (קלרינט) ובארי טאקוול (קרן יער). כרוב ההרכבים, התזמורת מוכשרת לשנות את צלילה ולהפיק גוני צליל שונים מאוד תחת שרביטיהם של מנצחים, הרחוקים ונבדלים מאוד זה מזה כמו לאופולד סטוקובסקי (שעמו ערכה סדרה של הקלטות), בולט, הורנשטיין, שולטי, פרווין, סל, אבאדו, ברנשטיין וברבירולי, ומעבר להם קרל בהם, שפיתח קשר קרוב עם התזמורת בשלהי חייו.

==מנצחים ראשיים==
*אנטוניו פאפאנו (2024 - ממשיך)
*סיימון ראטל (2017 - 2023)
*ואלרי גרגייב (2007 - 2017)
*קולין דייוויס (1995 - 2006)
*מייקל טילסון תומאס (1987 - 1995)
*קלאודיו אבאדו (1979 - 1987)
*אנדרה פרווין (1968 - 1979)
*אישטוון קרטס (1965 - 1968)
*פייר מונטה (1960 - 1964)
*יוזף קריפס (1951 - 1954)
*המילטון הארטי (1932 - 1935)
*וילם מנגלברג (1930 - 1931)
*אלברט קואוטס (1919 -1922)
*תומאס ביצ'ם (1915 - 1917)
*ארתור ניקיש (1912 - 1914)
*אדוארד אלגר (1911 - 1912)
*הנס ריכטר (1904 - 1911)

==קישורים חיצוניים==

*

קטגוריה:ערכים שבהם תבנית בריטניקה אינה מתאימה
לונדון, סימפונית
לונדון, סימפונית
סימפונית
קטגוריה:אמני דקה רקורדס
קולין דייוויס

סר קולין רקס דייוויס (באנגלית: Colin Rex Davis; 25 בספטמבר 1927 – 14 באפריל 2013) היה מנצח בריטי נודע.

==ביוגרפיה==
דייוויס למד נגינה בקלרינט בקולג' המלכותי למוזיקה בלונדון, שם נחסמה דרכו ללימודי ניצוח כיוון שלא הוכיח יכולת נגינה בפסנתר. אף על פי כן, הוא הקים תזמורת עם חברים ללימודים, ולעיתים קרובות ניצח עליה.

בשנת 1952 עבד דייוויס ברויאל פסטיבל הול, ובסוף שנות ה-50 ניצח על התזמורת הסימפונית הסקוטית של ה-BBC.
לתהילה ראשונה בקנה מידה גדול זכה כאשר החליף את אוטו קלמפרר החולה בניצוח על האופרה דון ג'ובאני של מוצרט ברויאל פסטיבל הול בשנת 1959. שנה לאחר מכן החליף בנסיבות דומות את תומאס ביצ'ם, בביצוע חליל הקסם של מוצרט בגלינדבורן.

בשנות ה-60 עבד בסדלר'ס וולס אופרה וניצח על התזמורת הסימפונית של לונדון ועל תזמורת רשות השידור הבריטית. בשנת 1971 החליף את גאורג שולטי כמנצח ראשי בבית האופרה המלכותית, קובנט גארדן, שם ניצח בהופעות מזומנות לפני כן. הוא נשאר בתפקידו שם עד 1986. הוא נודע בתמיכה באופרות של המלחין הבריטי מייקל טיפט וניצח על כמה מיצירותיו בהופעות בכורה. בשנת 1977 היה למנצח האנגלי הראשון שהופיע בפסטיבל ביירויט (המוקדש ליצירותיו של ריכרד וגנר), שם ניצח על האופרה טנהויזר.

בשנת 1980 קיבל דייוויס תואר אבירות. לאחר זאת ניצח על תזמורת רדיו בוואריה ועל התזמורת הסימפונית של בוסטון, לפני שהתמנה למנצחה הראשי של התזמורת הסימפונית של לונדון בשנת 1995.

פרט לתמיכתו בטיפט ופרשנויותיו למוצרט, דייוויס היה מקורב במיוחד למוזיקה של הקטור ברליוז וניצח על ביצועים רבים של האופרות שלו ושל יצירותיו התזמורתיות.

דייוויס שימש כיושב ראש בינלאומי של לימודי תזמורת באקדמיה המלכותית למוזיקה בלונדון.

בפברואר 2011 נפל מדוכן המנצחים בבית האופרה המלכותית, קובנט גארדן, ובריאותו המדרדרת במהירות הובילה לביטולים רבים של הופעות. דייוויס נפטר בלונדון ב-14 באפריל 2013, בגיל 85, לאחר מחלה קצרה.

==קישורים חיצוניים==

* 
* 

קטגוריה:מנצחים בריטים
קטגוריה:זוכי פרס גראמי
קטגוריה:מפקדים במסדר האימפריה הבריטית
קטגוריה:סגל אוניברסיטת לונדון
קטגוריה:חברים במסדר עמיתי הכבוד
קטגוריה:מעוטרי מסדר הכבוד של הרפובליקה הפדרלית של גרמניה
קטגוריה:מקבלי עיטור מסדר ההצטיינות של הרפובליקה של איטליה
קטגוריה:מקבלי אות לגיון הכבוד
קטגוריה:מסדר האמנויות והספרות
קטגוריה:בריטים שנולדו ב-1927
קטגוריה:בריטים שנפטרו ב-2013
מלך השכונה

מלך השכונה (באנגלית: The King of Queens) היא קומדיית מצבים אמריקנית מצליחה ששודרה ברשת CBS משנת 1998 עד שנת 2007, בכיכובו של קווין ג'יימס.

בישראל, שודרה הסדרה בערוץ הוט 3 ולאחר מכן בשידורים חוזרים, בסטאר וורלד ולזמן קצר ב-yes Stars 3. ב-2010 שודרו שתי העונות הראשונות של הסדרה בערוץ ביפ ולאחר מכן בHOT Family \ yes Base והחל מ-2013 גם בשירות ה-VOD של "הוט". ב-31 בדצמבר 2013 התוכנית סיימה את שידוריה בערוצים yes Base ו-HOT Family (וב-HOT VODׁׂׂׂׂ), וכיום משודרת בערוץ yes Comedy.

==עלילה==
גיבורי הסדרה הם דאג הפרנן (קווין ג'יימס) ואשתו קארי (ליה רימיני), המתגוררים ברובע קווינס שבניו יורק ביחד עם אביה של קארי, ארתור (ג'רי סטילר). דאג, העובד כשליח בחברת המשלוחים IPS, וקארי, העובדת כמזכירה משפטית בחברת עורכי דין, נאלצים להקדיש הרבה מזמנם ומאיכות חייהם לטיפול בארתור, מה שמביא אותם לשכור מוליכת-כלבים בשם הולי (ניקול סאליבן) כדי שתשמור עליו. חבריו הטובים של דאג הם דיקן (ויקטור ויליאמס), בחור שחור גבוה ובעל ביטחון עצמי, ספנס (פאטון אוסוואלט), שחי חלק ניכר של הסדרה בבית אימו (ואף חולק עימה חדר שינה) ובן דודו דני (גארי ולנטיין). אשתו של דיקן, קלי (מרין דאנגי), היא חברתה הטובה של קארי. השכן של דאג וקארי, לו פריגנו, מגלם את עצמו.

== סקירה ==

== פרטי טריוויה ==
* גארי ולנטיין, המשחק את דני, בן דודו של דאג, הוא אחיו במציאות של השחקן קווין ג'יימס.
* בעונות הראשונות של כולם אוהבים את ריימונד, התארח קווין ג'יימס מספר פעמים בתור חברו של ריימונד. כשעלתה תוכניתו שלו, התארח גם ריי רומנו בתפקיד ריימונד.
* ג'רי סטילר, ששיחק גם את אביו של ג'ורג' בסיינפלד, הוא אביו של השחקן בן סטילר. באחד הפרקים נזכר ארתור בילדותו, ובן סטילר גילם את אביו בזיכרון הילדות.
* ורוניקה, אמו הבודדה של חבר של דאג, ספנס, שנואה על ארתור במיוחד, והוא דוחה אותה מעליו בכל הזדמנות. במציאות, השחקנית שמשחקת את ורוניקה היא אשתו של ג'רי סטילר...

==קישורים חיצוניים==
* 

קטגוריה:סדרות טלוויזיה אמריקאיות שעלו לשידור בשנות ה-1990
קטגוריה:קומדיות מצבים אמריקאיות
קטגוריה:תוכניות טלוויזיה שמתרחשות בניו יורק
קטגוריה:CBS: תוכניות וסדרות
קטגוריה:סדרות טלוויזיה על משפחות
סנגמביה

<div style="margin:0px;font-size:90%"><span style="border:#0D0;background-color:#0D0;color:#00ccff;">██</span> סנגל<br />
<span style="border:red;background-color:red;color:red;">██</span> גמביה
</div>

סנגמביה הייתה קונפדרציה רופפת בין המדינה המערב אפריקאית סנגל ושכנתה גמביה אשר מוקפת כולה בסנגל מלבד רצועת חוף קטנה במערב המדינה.

האיחוד המדיני בין שתי המדינות נכנס לתוקפו ב-1 בפברואר 1982 בעקבות הסכם שנחתם ביניהם ב-12 בדצמבר 1981. ובירתה של האיחוד החדש הייתה דקר.

האיחוד היה אמור לקדם את שיתוף הפעולה בין שתי המדינות אולם הוא פורק על ידי סנגל ב-30 בספטמבר 1989 לאחר שגמביה סרבה להתקרב יותר לכיוון האיחוד המשותף.

==קישורים חיצוניים==

* 

קטגוריה:קצרמר גאוגרפיה של אפריקה
קטגוריה:מדינות לשעבר באפריקה
קטגוריה:סנגל: היסטוריה
קטגוריה:גמביה: היסטוריה
קטגוריה:מדינות וטריטוריות שהוקמו ב-1982
קטגוריה:מדינות וטריטוריות שהתפרקו ב-1989
מומנט כפיפה

מומנט כפיפה בקורה מכח מרוכז
מומנט כפיפה בקורה מכח מפורז
מומנט כפיפה הוא מושג בסטטיקה ומשמש בעיקר בתחום של הנדסה אזרחית, הנדסת מכונות והנדסה ביו-רפואית בתחום הביו-מכניקה.
מומנט כפיפה הוא שילוב של כוחות פנימיים הפועלים בתוך רכיבים סטרוקטורליים של מבנה כגון עמודים וקורות.

לדוגמה, כאשר קורה מוצבת אופקית על שני סמכים המחזיקים אותה והיא נושאת משקל כלשהו, מתפתחים בתוך הקורה מאמצי כפיפה. חלקה העליון של הקורה במקרה זה יהיה לחוץ וחלקה התחתון יהיה מתוח. ככל שההפרש בין כוחות הלחיצה וכוחות המתיחה באותו חתך של קורה יהיה גדול יותר, כך למעשה מומנט הכפיפה יגדל. מומנט כפיפה, כמו מומנט כח הוא תמיד מכפלה וקטורית של אורך (הזרוע) ושל כח. במקרה של קורה זיזית, הנתפסת רק מצד אחד, מומנט הכפיפה באותו צד יהיה הפוך למקרה הקודם. במקרה כזה חלקה העליון יהיה מתוח וחלקה התחתון לחוץ.

היחידות בהן מבטאים מומנט כפיפה הן Nm (ניוטון כפול מטר) או kNm (קילו-ניוטון כפול מטר), כאשר מומנט חיובי או שלילי מבטאים את כיוון הכפיפה.

דרך ההתגברות על מאמצי כפיפה היא על ידי שימוש ברכיבים בעלי מומנט התמד של השטח או מומנט התמד מסדר שני, גדול כנדרש. לקורות פלדה המשמשות למבני פלדה יש לרוב פרופיל בצורת <tt>I </tt>אשר פועל ביעילות בהיבט זה.

בקורות העשויות מבטון מזוין משתמשים ביעילות בשילוב בטון ופלדה באופן כזה שייתן מענה למאמץ הכפיפה בקורה. הפלדה, אשר יעילה בהתנגדות לכוחות מתיחה, תעבור בצד הקורה בו פועל מאמץ המתיחה, ואילו הבטון, היעיל בהתנגדות לכוחות הלחיצה, ימלא את שאר חתך הקורה וימנע ממנה להימעך בחלקה הלחוץ.

דיאגרמת המומנטים או מהלך המומנטים מראה בצורה גרפית את השקול של מומנטי הכפיפה בכל נקודה על גבי הקורה, בצד אחד של החתך. אפשר לחשב את מומנטי הכפיפה לכל כח לחוד ולחבר את המומנטים הנוצרים מהם – סופרפוזיציה.

== דוגמאות גרפיות ==
{|border=0
|-
|מומנט כפיפה בסרן של רכב
|מומנט כפיפה בציר של מכונה
|מומנט כפיפה בקורת כננת
|מומנט כפיפה בצינור על תמיכות תחת עומס מפולג
|}

== ראו גם ==
*כפיפה
*מומנט ההתמד של השטח

== לקריאה נוספת ==
<div style="direction: ltr;">
*Timoshenko S., Strength of Materials, 3rd edition, Krieger Publishing Company, 1976, 
*Shames I.H., Cozzarelli F.A., Elastic and inelastic stress analysis, Prentice-Hall, 1991, 
</div>

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:הנדסה אזרחית
קטגוריה:הנדסת מכונות
קטגוריה:סטטיקה

ja:断面力#曲げモーメント
מסע בג'ונגל

הכניסה למתקן
מסע בג'ונגל (באנגלית: Jungle Cruise) הוא מתקן המצוי בפארקי השעשועים של חברת וולט דיסני: דיסנילנד שבקליפורניה, ממלכת הקסם בדיסניוורלד שבפלורידה, דיסנילנד שבטוקיו ודיסנילנד שבהונג קונג. 
המתקן הוא אחד מ-22 האטרקציות שפעלו החל מפתיחת דיסנילנד ב-17 ביולי 1955.

בפארק דיסנילנד שבפריז מתקן זה אינו קיים. הסיבה לכך הייתה שהמתכננים סברו שתושבי אירופה לא יראו כל ייחוד בנסיעה בסירות.

==תיאור המתקן==
המתקן הוא מסע הומוריסטי בסירה. "רב החובל" של הסירה מסיע את האורחים דרך נהרות וג'ונגלים באסיה, אפריקה ודרום אמריקה. הטקסט הנאמר על ידי רב החובל קבוע ברובו אך כולל בדיחות נוספות המשתנות מעת לעת.

המתקנים שונים במקצת מפארק לפארק. בדיסנילנד נוספה ב-2005 סצנה בה גורילות תוקפות את מחנה החוקרים וזורקות דינמיט לנהר. בממלכת הקסם ובטוקיו יש סצנות בתוך מקדש, ובהונג קונג סצנה של אלי טיקי זועמים.

==סרט קולנוע==

חברת וולט דיסני הודיעה בשנת 2005 כי היא מתכוונת להפיק סרט על בסיס המתקן (בדומה לסרטים שודדי הקאריביים, הטירה המכושפת וג'מבורי דובי הכפר). הסרט עתיד לצאת לאקרנים ב-30 ביולי 2021.

==נתוני המתקן==
===דיסנילנד===
* פתיחה: 17 ביולי 1955 (עם פתיחת הפארק)
* עיצוב: WED מיזמים
* שטח: 10,000 מ"ר
* מספר שיפוצים שנעשו: 5
** 1962 - הוספת בריכת הפילים האינדיאנית
** 1964 - סצנת הספארי האבוד
** 1993 - תוספות שונות
** 1994 - בניין בית הסירות
** 2005 - הוספת דגי הפירנה
* מספר הסירות: 12:
** אמזון בל (Amazon Belle)
** קונגו קווין (Congo Queen)
** גנגס גל (Ganges Gal)
** הונדו האטי (Hondo Hattie)
** אשת האירוואדי (Irrawaddy Woman)
** קיסימי קייט (Kissimmee Kate)
** נסיכת הנילוס (Nile Princess)
** הרפתקאות האורינוקו (Orinoco Adventuress)
** סוואני ליידי (Swannee Lady)
** יוקאילי אונא (Ucayali Una)
** לוטוס הנהר הצהוב (Yangtze Lotus)
** גברת הזמבזי (Zambezi Miss)
* סירות שהוצאו משימוש בשנת 1999: 2
** עלמת מגדלנה (Magdalena Maiden)
** עלמת מקונג (Mekong Maiden)
* סוג המתקן: נסיעה בסירות

===ממלכת הקסם===
* פתיחה: 1 באוקטובר 1971 (עם פתיחת הפארק)
* מתכנן: WED מיזמים
* כמות המים בנהר: 6,624,470 ליטר
* סירות: 16
** אני מהאמזונס (Amazon Annie)
** ברתה מבומקאנדי (Bomokandi Bertha)
** קוני מקונגו (Congo Connie)
** גרטי מהגנגס (Ganges Gertie)
** אירמה מהאיראוואדי (Irrawaddy Irma)
** קייט מקוואנגו (Kwango Kate)
** מילי ממונגאלה (Mongala Millie)
** נלי מהנילוס (Nile Nelly)
** איידה מהאורינוקו (Orinoco Ida)
** רובי מרוטשורו (Rutshuru Ruby)
** סיידי מסנקורו (Sankuru Sadie)
** סאל מסנגל (Senegal Sal)
** לולי מיוקיאלי (Ucyali Lolly)
** ואל מוולטה (Volta Val)
** וונדה מוומבה (Wamba Wanda)
** זלדה מזאמבזי (Zambesi Zelda)
* אורך הנסיעה: 9:05
* סוג המתקן: נסיעה בסירות

==קישורים חיצוניים==

* [https://web.archive.org/web/20051216150934/http://www.csua.berkeley.edu/~yoda/disneyland/jungle.htm רשימת בדיחות] הנאמרות על ידי חברי הצוות של המתקן
* [https://web.archive.org/web/20060118103013/http://www.themedattraction.com/jungle.htm רשימת בדיחות המסע בג'ונגל]

קטגוריה:דיסני: פארקי שעשועים
קטגוריה:דיסניוורלד
קטגוריה:דיסנילנד
קטגוריה:דיסנילנד טוקיו
גלרוס (קנטון)

גלרוס (גרמנית: Glarus, , צרפתית: Glaris) הוא קנטון של שווייץ, הממוקם במזרח שווייץ. עיר הבירה שלו נקראת גלרוס כשם הקנטון. הקנטון מחולק ל-29 רשויות ואוכלוסייתו דוברת גרמנית.

==גאוגרפיה==
רובו של שטח הקנטון הוא הררי וחוצה אותו הנהר לינת. הנקודה הגבוהה ביותר נמצאת בפסגת הר הטודי שבהרי האלפים - 3,614 מטר. בצפון הקנטון שוכן אגם גדול, בשם אגם ולן אשר שני שלישים משטחו (כ-24 קמ"ר) נמצאים בשטח הקנטון. שטח הקנטון הוא 685 קמ"ר, כחציו נחשב ראוי לעיבוד חקלאי וכ-15% משטחו מכוסה על ידי יערות.

הקנטון גובל מצפון וממזרח בקנטון סנט גלן, מדרום בקנטון גראובינדן, מדרום מערב בקנטון אורי ובמערב בקנטון שוויץ.

==היסטוריה==
כנסיית גלרוס]]
הדת השפיעה רבות על היסטוריית הקנטון. המתיישבים לחופי הנהר לינת הומרו לנצרות במאה ה-6 על ידי הנזיר האירי פרידולין, שדמותו מתנוססת כיום על סמל הקנטון. אותו נזיר ייסד את מנזר סקינגן. מהמאה ה-9, האזור הסובב את העיר גלרוס היה של המנזר. עד 1288 השיג בית הבסבורג טיפין טיפין את כל זכויותיו של המנזר. מה שהוביל להצטרפותם של אנשי גלרוס לאיחוד השווייצרי ב-1352.

הכומר הולדריך צווינגלי שהקים את תנועת הרפורמציה בשווייץ, במקביל למרטין לותר הגרמני, כיהן ככומר בגלרוס מ-1506 עד 1516, עוד לפני שנהיה רפורמטור.
האזור ידע מאבקים רבים בין פרוטסטנטים לקתולים ועל כן, כדי להבטיח את השלום, הוחלט ב-1623 שלכל צד תהיה אספה כללית משלה וב-1683 כל צד קיבל את הזכות לבתי משפט נפרדים. ב-1836 אומצה חוקה שאיחדה את האסיפות הכלליות. ב-1960 היו כ-70% מתושבי גלרוס פרוטסטנטים וכ-30% קתולים. 

בין 1798 ו-1803 הוכלל גלרוס בקנטון לינת קצר הימים אשר הוקם על ידי נפוליאון, מכיוון שגלרוס הייתה שותפה בלחימה נגד צרפת.

==כלכלה==
גאוגרפיית הקנטון, המושלג מאוד ובו חלק מהרי האלפים גרמה לתעסוקה רבה בתחום הרעפים במאה ה-17. טווית כותנה הייתה חשובה במאה ה-18 כתוספת לטווית הצמר המסורתית. התיעוש הכניס לשוק גם את תחומי ההדפסה על כותנה, הפקת אנרגיה הידרואלקטרית, מתכת, מפעלים ממוכנים וטחנת נייר.

התחומים המסורתיים כמו חליבה והרבעת בקר לא הוחלפו על ידי הפיתוחים התעשייתיים, והמשיכו לקחת חלק בכלכלת האזור.

==קישורים חיצוניים==

* 
* [http://www.statistik.admin.ch/stat_ch/ber00/ekan_gl.htm הסטטיסטיקה הרשמית]
* [http://maps.google.com/maps?ll=46.983032,9.009476&spn=0.312458,0.481407&t=k&hl=en עמק הלינת בגוגל מפות]
* 

==הערות שוליים==

*
קטגוריה:שווייץ: קנטונים
גלריית דגלי הקנטונים של שווייץ

גלריה זו מציגה את דגלי הקנטונים של שווייץ:

<gallery>
קובץ:Flag of Canton of Aargau.svg|דגל הקנטון ארגאו
קובץ:Flag of Canton of Appenzell Ausserrhoden.svg|דגל הקנטון אפנצל אוסר-רודן
קובץ:Flag of Canton of Appenzell Innerrhoden.svg|דגל הקנטון אפנצל אינר-רודן
קובץ:Flag of Canton of Basel Land.svg|דגל הקנטון בזל-לנדשאפט
קובץ:Flag of Canton of Basel.svg|דגל הקנטון בזל-שטאדט
קובץ:Flag of Canton of Bern.svg|דגל הקנטון ברן
קובץ:Flag of Canton of Fribourg.svg|דגל הקנטון פריבור
קובץ:Flag of Canton of Geneva.svg|דגל הקנטון ז'נבה
קובץ:Flag of Canton of Glarus.svg|דגל הקנטון גלרוס
קובץ:Flag of Canton of Graubünden.svg|דגל הקנטון גראובינדן
קובץ:Flag of Canton of Jura.svg|דגל הקנטון ז'ורה
קובץ:Flag of Canton of Lucerne.svg|דגל הקנטון לוצרן
קובץ:Flag of Canton of Neuchâtel.svg|דגל הקנטון נשאטל
קובץ:Flag of Canton of Nidwalden.svg|דגל הקנטון נידוולדן
קובץ:Flag of Canton of Obwalden.svg|דגל הקנטון אובוולדן
קובץ:Flag of Canton of Schaffhausen.svg|דגל הקנטון שפהאוזן
קובץ:Flag of Canton of Schwyz.svg|דגל הקנטון שוויץ
קובץ:Flag of Canton of Solothurn.svg|דגל הקנטון זולותורן
קובץ:Flag of Canton of Sankt Gallen.svg|דגל הקנטון סנט גלן
קובץ:Flag of Canton of Thurgau.svg|דגל הקנטון תורגאו
קובץ:Flag of Canton of Ticino.svg|דגל הקנטון טיצ'ינו
קובץ:Flag of Canton of Uri.svg|דגל הקנטון אורי
קובץ:Flag of Canton of Valais.svg|דגל הקנטון ואלה
קובץ:Flag of Canton of Vaud.svg|דגל הקנטון וו
קובץ:Flag of Canton of Zug.svg|דגל הקנטון צוג
קובץ:Flag of Canton of Zürich.svg|דגל הקנטון ציריך
</gallery>

==ראו גם==
* דגל שווייץ
* הקנטונים של שווייץ
* שווייץ

==קישורים חיצוניים==

*

שווייץ

קטגוריה:שווייץ: סמלים לאומיים
קומדי סנטרל 100

קומדי סנטרל 100 או 100 הסטנדאפיסטים הגדולים ביותר של כל הזמנים היא תוכנית ספיישל של ערוץ הכבלים האמריקני קומדי סנטרל ששודרה באפריל 2004. בתוכנית נבחרו 100 הקומיקאים האמריקאים הגדולים ביותר של כל הזמנים (ברשימה ישנם 97 קומיקאים אמריקנים ו-3 קנדים הפועלים בעיקר בארצות הברית). שם התוכנית יכול להטעות משתי סיבות: מכיוון שהוא לא מציין את השיוך הלאומי, ומכיוון שחלק מהאנשים שנבחרו אינם סטנדאפיסטים במובן הצר של המילה אלא שחקנים-קומיים.

==הרשימה==
{| cellpadding="0"
|valign="top"|
<ol start="1">
<li> ריצ'רד פריור </li>
<li> ג'ורג' קרלין </li>
<li> לני ברוס </li>
<li> וודי אלן </li>
<li> כריס רוק </li>
<li> סטיב מרטין </li>
<li> רודני דיינג'רפילד </li>
<li> ביל קוסבי </li>
<li> רוזאן בר </li>
<li> אדי מרפי </li>
<li> ג'וני קרסון </li>
<li> ג'רי סיינפלד </li>
<li> רובין ויליאמס </li>
<li> בוב ניוהארט </li>
<li> דייוויד לטרמן </li>
<li> אלן דג'נרס </li>
<li> דון ריקלס </li>
<li> ג'ונתן וינטרס </li>
<li> ביל היקס </li>
<li> סם קיניסון </li>
<li> דניס מילר </li>
<li> רוברט קליין </li>
<li> סטיבן רייט </li>
<li> רד פוקס </li>
<li> בוב הופ </li>
 </ol>
|width="50"| 
|valign="top"|
<ol start=26>
<li> ריי רומנו </li>
<li> ג'יי לנו </li>
<li> ג'ק בני </li>
<li> מילטון ברל </li>
<li> גארי שנדלינג </li>
<li> ג'ורג' ברנס </li>
<li> אלברט ברוקס </li>
<li> אנדי קאופמן </li>
<li> באדי האקט </li>
<li> פיליס דילר </li>
<li> ג'ים קארי </li>
<li> מרטין לורנס </li>
<li> ביל מאהר </li>
<li> בילי קריסטל </li>
<li> מורט סהאל </li>
<li> ג'ון סטיוארט </li>
<li> פליפ וילסון </li>
<li> דייב שאפל </li>
<li> ג'ואן ריברס </li>
<li> ריצ'רד לואיס </li>
<li> אדם סנדלר </li>
<li> הני יאנגמן </li>
<li> טים אלן </li>
<li> פרדי פרינז (האב) </li>
<li> דניס לירי </li>
</ol>
|width="50"| 
|valign="top"|
<ol start=51>
<li> לואיס בלק </li>
<li> דיימון ויינס </li>
<li> דייוויד ברנר </li>
<li> דריל לין יולי </li>
<li> אלן קינג </li>
<li> קולין קווין </li>
<li> ריצ'רד ג'ני </li>
<li> לארי מילר </li>
<li> גילברט גוטפריד </li>
<li> ג'ף פוקסוורת'י </li>
<li> בובקט גולדת'וויט </li>
<li> אדי גריפין </li>
<li> ג'קי מייסון </li>
<li> ריצ'רד בלזר </li>
<li> סדריק קיילס (סדריק הבדרן) </li>
<li> שלי ברמן </li>
<li> קווין פולאק </li>
<li> דייב אטל </li>
<li> פט קופר </li>
<li> ונדה סייקס </li>
<li> רד באטנס </li>
<li> ברני מק </li>
<li> בילי קונולי </li>
<li> פול רודריגז </li>
<li> אדי איזרד </li>
</ol>
|width="50"| 
|valign="top"|
<ol start=76>
<li> רוברט שימל </li>
<li> פול רייזר </li>
<li> סינבאד (קומיקאי) </li>
<li> דום איררה </li>
<li> בובי סלייטון </li>
<li> דיק גרגורי </li>
<li> האווי מנדל </li>
<li> נורם מקדונלד </li>
<li> דרו קארי </li>
<li> דייוויד קרוס </li>
<li> ג'יי מוהר </li>
<li> ברט בטלר </li>
<li> פולה פאונדסטון </li>
<li> קווין ג'יימס </li>
<li> דיינה קארווי </li>
<li> ג'ים ברואר </li>
<li> לואי אנדרסון </li>
<li> ג'ורג' ואלאס </li>
<li> דייוויד אלן גריר </li>
<li> אנדרו דייס קליי </li>
<li> ג'ואי בישופ </li>
<li> סנדרה ברנרד </li>
<li> לואי סי. קיי. </li>
<li> ג'נין גרופלו </li>
<li> ליאו גלאגר </li>
</ol>
|} 

*
קטגוריה:קומדי סנטרל
קטגוריה:רשימות
אלבסטה

אַלְבָּסֶטֶה (בספרדית: Albacete) היא עיר בדרום-מזרח ספרד ובירת המחוז הקרוי על שמה בקהילה האוטונומית קסטיליה-לה מנצ'ה. 

אלבסטה שוכנת על נהר דון חואן, במקום בו הוא פוגש את תעלת מריה קאריסטינה. בעיר עוברות דרכי התחבורה בין מדריד והערים של אזורי ולנסיה ומורסיה.
== היסטוריה ==
מקורה של אלבסטה הוא ביישוב המוּרי אלבָּסִיט. בשנים 1145 ו-1146 נערכו ביישוב שני קרבות בין המוסלמים והנוצרים. בשנת 1365 הוקם היישוב מחדש בשם אלבסטה. לעיר היה תפקיד חשוב במלחמת הירושה הספרדית: ב-1707 ניצח פליפה החמישי בקרב אלמנסה (Almansa) שנערך בקרבתה. פיתוחה הכלכלי החל רק במאה ה-19, בעקבות בניית תעלת מריה קאריסטינה, שניקזה את ביצות המלריה ששכנו לדרומה. בזמן מלחמת האזרחים הספרדית שימשה כבסיס האימונים של הבריגדות הבינלאומיות.

העיר היא מרכז תעשייתי קטן. יש בה מפעלים לקרמיקה ולעיבוד מוצרים חקלאיים, וכן תעשיית סכינים מסורתית המפורסמת בספרד. אלבסטה מתחלקת לעיר העילית (Alto de Villa) העתיקה יותר ולעיר התחתית המודרנית. יש בה קתדרלה מן המאה ה-16 (קתדרלת יוחנן המטביל, San Juan Bautisata), וכן מוזיאון שמציג יצירות של אמנים מהפרובינציה.

בשנת 2022 התגוררו באלבסטה כ-172,000 איש.

== קישורים חיצוניים ==

* 
* 
* [https://web.archive.org/web/20071017014327/http://www.albacete.com:89/default.aspx?alias=ayuntamiento אתר עיריית אלבסטה] 

קטגוריה:קסטיליה-לה מנצ'ה: ערים
דקאן

דֵּקָאן הוא תואר המשרה של אדם שהוענקה לו סמכות ניהולית משמעותית, בפרט ניהול פקולטה באוניברסיטה. באתר של אוניברסיטת וושינגטון פירטו כמה מתפקידיו העיקריים של הדקאן:

* מנהיגות פקולטית – הגדרת חזון ומנהיגות לפקולטה, יצירת תוכניות אסטרטגיות, הצבת סטנדרטים, קידום הפקולטה.
* מנהיגות אקדמית – אחריות על פעילות חינוכית, על ציבור הסטודנטים ועל עמידה בתקני ההוראה, ייצוג הפקולטה בציבור.
* הובלת כוח אדם – הנחיית עתודות ההובלה בפקולטה, גיוס ושימור סגל ההוראה.
* מנהיגות פיננסית – ניהול משאביה הכספיים של הפקולטה, הקצאת משאבים לגיוס צוות איכותי ולקידום הפקולטה.
* מנהיגות ניהולית – קידום תרבות של שיתוף פעולה עמידה במדיניות ובנהלים של האוניברסיטה, הקצאת שטחים וטיפוח גיוון, שוויון והכלה.
* מעורבות עם סגל, צוות וסטודנטים.
* שיתוף פעולה עם בוגרים, תורמים וקהילה חיצונית.
* מעורבות עם הקהילה האקדמית – השתתפות בכנסים ואירועים באוניברסיטה, ושיתוף פעולה עם מנהיגים אקדמיים ותורמים ליוזמות בין-תחומיות.<ref></ref><ref></ref>

== אטימולוגיה ==
מקור המלה במונח הלטיני המאוחר "decanus" – מפקד על עשרה אנשים. מקור הכינוי הוא בתקנוני הנזורה, בייחוד בזה של בנדיקטוס מנורסיה על פיו נהגו במנזרים של ימי הביניים (בעיקר לאחר רפורמות קלוני). מנזרים אלו שגדלו והכילו לעיתים מאות נזירים, חולקו לקבוצות של עשרה בראשות נזיר בכיר – ה"דיקנוס" (בדומה לארגון צבאי).

לאחר מכן שימש הכינוי לציין ראש קהילה של כמרים, כסניף של קתדרלה או חלק של בישופות. עם צמיחת האוניברסיטאות מתוך הקתדרלות ובתי הספר במנזרים, החל התואר גם לשמש לציון בעלי סמכות אדמיניסטרטיבית במוסדות אלו.

== מאפייני התפקיד ==

באוניברסיטאות ובמכללות עומד הדקאן בדרך כלל בראש פקולטה, ועוסק בניהול האקדמי שלה. לתפקיד נבחר לרוב פרופסור מסגל הפקולטה אך לעיתים גם דוקטור. נוסף על דקאני הפקולטות, בראש ניהול המחקר באוניברסיטה או במכללה עומד דקאן מחקר. לתפקיד זה נבחר איש אקדמיה בכיר בדרגת פרופסור, המכהן בדרך כלל גם כסגן נשיא ותפקידו כולל הנחיית אנשי סגל ודקאני הפקולטות, ניהול תקציבי המחקר, פיקוח וביקורת על המחקר ובחלק מהמוסדות גם גיוס משאבים לביצועו. נוסף על כך קיים משרד בעל אופי שונה, דֶּקָנָט הסטודנטים, העוסק בסיוע לסטודנטים בהשתלבותם באוניברסיטה, באמצעות מתן מענה לבעיות לימודיות, אישיות, כלכליות וחברתיות שלהם. בראשות משרד זה עומד לרוב פרופסור מסגל האוניברסיטה.

== לקריאה נוספת ==

== קישורים חיצוניים ==

==הערות שוליים==

קטגוריה:מינויים אקדמיים